Clemens episcopus ... dilectis filiis magistro et fratribus ordinis Predicatorum salutem .... Exigentibus vestre devotionis meritis, votis vestris libenter [annuimus et petitiones vestras, quantum cum Deo possumus, favorabiliter] exaudimus. Ex parte siquidem vestra fuit propositum coram nobis, quod licet vobis a nonnullis patriarchis, archiepiscopis, episcopis et aliis ecclesiarum prelatis audiendi confessiones subditorum suorum necnon predicandi et aliqua vota in alia pietatis opera communtandi in suis civitatibus et dyocesibus, licentia sit concessa quia tamen eisdem prelatis decedentibus uti licentia hujusmodi, ecclesiis sic vacantibus, dubitatis, nobis humilitate supplicastis, ut providere vobis super hoc paterna diligentia curaremus. Vestris igitur supplicationibus inclinati, presentium vobis auctoritate concedimus, ut in hujusmodi casu possitis uti tamdiu libere predicta licentia, donec viduatis ecclesiis provisum fuerit de pastore. Nulli ergo omnino ... si quis autem .... Datum Perusii, XVII kalendas julii. – pontificatus nostri. – anno primo.